Trükkös vázlatfüzet készítése
2023-08-25 14:00 - 17:00 (Europe/Budapest) | Newsee.Store, Alkotmány u.3., Szentendre, 2000, Magyarország
Törőcsik Kati papírművésszel már sokszor találkozhattatok nálunk. Végre újra itt az idő arra hogy mindenféle varázslatos dolgot készítsetek együtt. Egyedi ,keménytáblás noteszeket készítünk, amelyek mérete lehet A5-öt vagy A6. Lapjaik száma és kialakításuk, záródásuk egyénileg választható. Csomagolópapírokkal, ragaszókkal, könyvkötővászonnal és gombokkal dolgozunk. A foglalkozáson minden résztvevő számára két darab notesz egyedi notesz elkészítésére lesz lehetőség.
Jelentkezni a newsee.store@gmail.com e-mail címen lehet.
Részvételi díj: 5.500 Ft.

Kerámiafestés
2023-08-25 14:00 - 18:00 | RegenTag Műhelygaléria, Kucsera Ferenc utca 2/a, Szentendre, 2000, Magyarország
Válassz egyszer égetett kerámiatárgyaink közül és színezd ki őket, ahogy szeretnéd! Ha elkészültél a festéssel, néhány héten belül ki is égetjük a tárgyadat, amit aztán nálunk átvehetsz vagy pedig postára adjuk Neked. Ne félj, segítünk majd a festés technikájában, hogy aztán elszabadulhasson a fantáziád!
A programra előzetes regisztráció szükséges: https://www.regentag.hu/hu/eventdate/1064
A program az alábbi időpontokban kerül megrendezésre:
2023.08.25. 14:00 – 18:00
2023.08.26. 10:00 – 18:00
2023.08.27. 10:00 – 18:00

Éjjel-Nappal társasjáték
2023-08-25 14:00 - 22:00 | Dunaparti Művelődési Ház – udvari terem, Dunakorzó 18., Szentendre, Pest megye, 2000
A fesztivál alatt a Felnőttmegőrző – Társasjátékos Klub rendkívüli játéknapot tart, három napon át társasjáték-maraton lesz! Az érdeklődők játszhatnak a felnőtteknek szóló legjobb stratégiai, és logikai társasjátékokkal.
2023.08.25. 14:00 – 22:00
2023.08.26. 10:00 – 22:00
2023.08.27. 10:00 – 18:00

Női kör: testfestés és illat szeánsz
2023-08-25 15:00 - 18:00 | Newsee.Store, Alkotmány u.3., Szentendre, 2000, Magyarország
Töltődj fel velünk az aroma toch kézmasszázs és a henna varázslatos világával. Sajátisd és éld át jótékony hatásait és tudj meg többet az illatok gyógyító hatásairól valamint a henna több ezer éves hagyományáról ami sokkal több mint egyszerű testfestés. A programot gyermekek számára arcfestéssel egészítjük ki. Az alkalom díjazása adományos jellegű és mindenkit szívesen várunk akár csak egy beszélgetésre, jó társaságra.

Élményfestés
2023-08-25 16:00 - 18:00 | Fess-Velem Élményfestő stúdió, Alkotmány u. 14., Szentendre, Pest, 2000
Élményfestés személyre szabottan előzetes bejelentkezés alapján a Fess-Velem Élményfestő Stúdióban.
További részletek és bejelentkezés: www.fess-velem.hu

STIGMA - tematikus nyitott tárlat
2023-08-25 16:00 - 2023-08-26 00:00 | Vajda Lajos Stúdió, Péter Pál u. 6., Szentendre, Pest, 2000
A Vajda Lajos Stúdió megalakulása óta hagyománnyá vált a tematikus, csoportos kiállítások szervezése. Ilyenek voltak többek között: „Űrkőkorszaki Csont és Bőr”, „Aktok”, „Gravitáció”, „Földöntúli kapcsolatok”, „Gátlástalan Tisztaság Speciális Bizonytalanság”, „Energia és ellenérték”, „Abszolút fal”, „Fétis Tabu Ereklye”, „Mélyponton a viszony”, „100 éves a DADAizmus”, „Ihlet”, „Kabala”, ” A helybenjárás metafizikája”. Az idei év tematikája a STIGMA.
Kiállításmegnyitó: 2023.08.25. 19:00
Program: megnyitóbeszéd, performansz, 22:00 órától DJ-k fellépése.

A programok és a kiállítás ingyenesen látogatható.
Nyitvatartás a fesztivál ideje alatt:
2023.08.25. 19:00 – 01:00
2023.08.26. 16:00 – 24:00
2023.08.27. 16:00 – 20:00

A P'Art Mozi programja
2023-08-25 16:00 - 2023-08-27 22:00 | P’Art Mozi, Dunakorzó 25., Szentendre, 2000, Magyarország
A P’Art Mozi programja a Szentendre Éjjel-Nappal Nyitva Fesztiválon:
Augusztus 24. (csütörtök)
SZENTENDRE ÉJJEL-NAPPAL NYITVA FESZTIVÁL 0. NAP
18:00 A Friss Hús Fesztivál dísjnyertes filmjeinek vetítése
Facebook esemény
Jegyvásárlás: https://partmozi.hu/film/best-of-friss-hus-105
Augusztus 25. (péntek)
ANIMÁCIÓ NEM CSAK GYEREKEKNEK SOROZAT
16:15 Tini Nindzsa Teknőcök: Mutáns káosz (szinkronizált) 90′
18:30 Pókember – A pókverzumon át (szinkronizált) 140’
21:00 Suzume (feliratos) 122’
Augusztus 26. (szombat)
FOLYT. KÖV. SOROZAT
16:00 Könyvklub – A következő fejezet (feliratos) 107’
18:00 Mission Impossible – Leszámolás – Első rész (feliratos) 163’
21:00 Indiana Jones és a sors tárcsája (feliratos) 153’
Augusztus 27. (vasárnap)
HUNGARICUM MOZIVÁSZNON
15:00 A nemzet aranyai 149’
18:00 Kojot négy lelke 107’
20:00 Műanyag égbolt 115’
Facebook esemény

A füveskönyv titka
2023-08-25 17:00 - 18:00 | Parti Medve, Ignatovity Jakov utca 2., Szentendre, Pest, 2000
A holdfény őrei. A Füveskönyv című kalandregény bemutatója. Beszélgetés a könyv szerzőivel, Pifkó Céliával és Horváth Ildivel. Kézműves foglalkozás gyerekeknek Horváth Ildivel.

Városháza a pincétől a padlásig
2023-08-25 17:00 - 18:30 | Városháza
A város egyik legjellegzetesebb épülete a Szentendrei Városháza, amely 1730 óta áll a belváros központjában. Az elmúlt években nagy népszerűségnek örvendő program keretében most ismét bejárhatjuk belülről is az épületet – egészen a pincétől a padlásig!
Helyfoglalás: +36 26/317-965, +36 26/317-966 vagy a tdm@szentendre.hu e-mail címen.

Múzeum korzó | Az alapítók nyomában
2023-08-25 18:00 - 19:00 | Kmetty Múzeum, Fő tér 21., Szentendre, Pest megye, 2000
Egy különleges sétán bejárjuk azokat a helyszíneket, ahonnan 1926-tól kezdve a szentendrei művésztelep alapítótagjai a legszebb városképeket festették. A sétával egybekötött művészettörténeti előadás során a résztvevők megismerhetik a művésztelep megalapításának történetét és az 1920-as években a városvezetés megbízására készült műalkotásokat.
Sétajegy: 1000 Ft/fő.

Műhelybemutató tárlatvezetéssel a Mana Ékszerstúdióban
2023-08-25 18:00 - 19:00 | Mana Ékszerstúdió, Görög utca 4., Szentendre, Pest, 2000
A Jermakov Katalin ötvösművész vezetésével működő, idén 20 éves Mana Ékszerstúdió ötvösműhely, kiállítóhely és kurzusközpont egyben. Olyan látogatható „nyitott műhely”, melyben azok a műveletek is megismerhetők, melyek hagyományosan rejtve maradnak. A műhelyben a látogatók megtekinthetik a közel 60 modellből álló Mana kollekció legújabb darabjait is.

Flourish - Virágzás design ékszer kiállítás megnyitója és Máhr Richárd jazz estje
2023-08-25 18:00 - 20:00 | Frangipani Stúdió és Galéria, Bartók Béla utca 5. b., Szentendre, 2000, Magyarország
Ez a különleges kiállítás 13 alkotóművész ékszerein keresztül mutatja be a modern ékszertervezés sokszínű világát. A kiállított ékszerek többsége kézzel készült, hogy az egyediség és az esztétika tökéletes egységet alkossanak. Az alkotásokat a természet misztikus szépsége, harmóniája inspirálta, történeteket „mesélnek”, érzéseket közvetítenek az élet szeretetéről, szenvedélyről, vitalitásról, megújulásról. A kiállítás időtartama alatt vásárlási lehetőség is lesz. Látogass el hozzánk, és találd meg azt az alkotást, amely egyaránt kiemeli személyiségedet és egyedi stílusodat.

Bográcsozzunk együtt finom borok társaságában!
2023-08-25 18:00 - 21:00 | Gwendolin Bisztró, Duna korzó 20., Szentendre, 2000, Magyarország
Az idei GastroArt keretében bográcsban főtt ételekkel, valamint a villányi és tokaji borvidék boraival vár minden kedves érdeklődőt a Bistro St. André a fesztivál mindhárom napján 18:00 órától.

Az erdő a szememmel - Benyó Krisztián fotókiállítása
2023-08-25 18:00 - 2023-08-27 18:00 | Frangipani Stúdió és Galéria, Bartók Béla utca 5. b., Szentendre, 2000, Magyarország
A kedves érdeklődő természetfotó kiállításomon keresztül felfedezheti azt a titkos világot, mely nap mint nap körülvesz minket, de melyet mégsem ismerjük igazán. Fotóim nyomán megszeretném osztani mindenkivel azokat a csodálatos pillanatokat amelyeket az erdőt járva megélhettem. A kiállítás során a néző részesévé válhat ezeknek a pillanatoknak, s remélem, hogy ezzel egy cseppnyi felüdülést nyújthatok a rohanó hétköznapok tengerében.
2023. augusztus 25. 18:00 Kiállításmegnyitó
A kiállítás megtekinthető augusztus 26-án és 27-én 10:00 és 18:00 között. A kiállítás megtekintése ingyenes.

Art-Vibration
2023-08-25 18:30 - 19:30 | Görög utca, Fő tér, Szentendre, Pest, 2000
Bán Blanka tárlatvezetése Byhon Győző és Gulyás Andrea képzőművészek kiállításán.

Helytörténeti szabadulószoba
2023-08-25 19:00 - 20:00, 2023-08-25 20:00 - 21:00 | Hamvas Béla Pest Megyei Könyvtár, Pátriarka u. 7., Szentendre, Pest, 2000
Könyvtárunk új attrakciója a helytörténeti szabadulószoba. A mostanság nagy divatnak örvendő játék a felnőtteket és gyermekeket egyaránt lázba hozza, a kreativitást ösztönzi miközben jó eséllyel sikerélményhez juttat. Esetünkben ezt a népszerű formát töltöttük meg helytörténeti tartalommal, ami által még információt is nyerhetnek a helytörténet iránt érdeklődő kedves vendégek. Szentendréhez kapcsolódó adalékok, titkok várják a bátor vállalkozókat. De azért félni nem kell: aki 60 perc elteltével nem talál rá a dolgok nyitjára, az sem marad bezárva, s esetleg később újra próbálkozhat!
Nemrégiben a könyvtárban, egy titkos rekeszben különleges, henger alakú széfet találtak. Mostanáig senki sem tudta kinyitni a rejtélyes szerkezetet. Ha sikerül feltörni a kódot, megszerezhetitek a rég elveszettnek hitt kincseket és kijuthattok a könyvtárból. Igazi kaland, szórakozás! Gyertek!
Érdeklődés esetén 20 órakor is kezdődik egy játék.
Részvételi jegy: 1000 forint
Előzetes regisztráció szükséges: info@gyalogkaland.hu
3-6 fős csapatok jelentkezését várjuk!

Olive Live koncert
2023-08-25 19:00 - 20:00 | Kacsakő Bisztró, Duna korzó 21, Szentendre, Pest, 2000, Magyarország
Az Olive Live 2018 őszén állt össze a II. Pomázi Jazzpiknik alkalmából. Azóta Szentendre és Pomáz környékén sokfelé megfordultunk, kedvenc jazz és pop dalaikból összeállított műsorukat saját számokkal bővítették. Sok-sok évre visszanyúló barátságuknak köszönhetően tud játékuk igazi felszabadult örömzenélés lenni.
Szczuka Panka – ének, gitár, ukulele
Ország Eszti – ének, ukulele, szinti
Szczuka Borcsa – basszusgitár
Földi Bazsi – dob

https://soundcloud.com/olivelivezenekar/sets/olive-live-demos
https://www.facebook.com/olivelivezenekar

The Bligëts koncert
2023-08-25 19:00 - 20:00 | Folt Kávézó, Kucsera Ferenc u. 11., Szentendre, Pest, 2000, Magyarország
Szentendre belvárosában, négy fiatal zenész úgy döntött, hogy közös ízlésük alapján felfedezik a zenei fúzió varázslatos világát. A „The Bligëts” az utóbbi kettő év során bejárta az országot azzal a céllal, hogy saját zenei világuk kapuit kitárva vezesse végig közönségüket egy műfajokat átívelő utazáson. Vad kavalkádban jár táncot a Jazz, Klasszikus Rock, a Blues és Latin teátrális dallamok ölelésében alkotja meg a csapat sajátos zenei világát. Mindeközben Santana, Billy Cobham, a Led Zeppelin és Stevie Ray Vaughan zavarodottan áll a bejáratnál.
Dessewffy Marcell – Gitár
Szurmai Kristóf – Gitár
Barakonyi Brúnó – Basszusgitár
Imre Ákos – Dob

Sárik Péter Trió & Falusi Mariann: Jazzkívánságműsor magyarul
2023-08-25 19:00 - 20:30 | Dunakorzó, Dunakorzó 18., Szentendre, 2000, Magyarország
Folytatódik a Sárik Péter Trió Fonogram-díjas sikersorozata:
a Jazzkívánságműsor magyarul!
Az új albumon a legnagyobb magyar slágerek jazzes feldolgozásai hallhatóak Falusi Mariann, Sárik Péter, Fonay Tibor és Gálfi Attila előadásában.
A csapat az elmúlt években több, mint száz óriási sikerű előadást adott ezzel a produkcióval. A Jazzkívánságműsor-estek igazi örömkoncertek, ahol a közönség együtt énekel a zenekarral és a hangulat olyan, mint egy jó házibulin!
Helyszín: Dunakorzó nagyszínpad
A részvétel ingyenes!
Az eseményen hang, kép és videófelvétel készül! A rendezvény látogatója a részvételével, illetve a rendezvény helyszínére való belépéssel kifejezetten hozzájárulását adja képmásának rögzítéséhez és a képmása esetleges nyilvánosságra hozásához.

Szombatfogadás
2023-08-25 19:00 - 21:00 | Cháj Galéria és Kávézó, Pátriárka utca 6., Szentendre, Pest megye, 2000, Magyarország
Péntek esti ima, majd beszélgetés a zsidó vallásról.
Ima: 19:00
Kidus és beszélgetés: 20:15

Művész teraszkoncertek
2023-08-25 20:00 - 21:00 | Művész Étterem, Dumtsa Jenő u. 7., Szentendre, Pest, 2000, Magyarország
Hétvégi örömzene a Művész teraszán!
A koncertek ingyenesen élvezhetők!
Asztalfoglalás ajánlott: 06/26 311 484 vagy 06/30 620 4170
2023.08.25. 20:00 Pesti Zoli koncert
One Man Band – ének, szájharmonika, gitár, lábdob
Ismert blues, rock, country dalok szólalnak meg a múltból.
2023.08.26. 18:30 Demeter Erik koncert
A tehetséges énekes-gitáros előadó repertoárjában kedvelt pop, rock és blues dalok is szerepelnek.
2023.08.26. 21:00 Rumba Fuerte Trio
Vidám hangulatot teremtenek flamencóval átitatott latin világzenéjükkel – izgalmas kalandozás Spanyolországtól Mexikón át Kubáig.
Vámos Veronika – ének, Kereszty Csaba – gitár; Perger Guszti – ütő hangszerek

Fényfestés a Fő téren
2023-08-25 20:00 - 2023-08-26 00:00 | Fő tér, Fő tér, Szentendre, Pest, 2000, Magyarország
A Szentendre Éjjel-Nappal Nyitva Fesztivál alatt esténként a Fő tér különleges fényárban pompázik. Csodálja meg Ön is!

DJ Spacecowboy
2023-08-25 21:00 - 23:00 | Folt Kávézó, Kucsera Ferenc u. 11., Szentendre, Pest, 2000, Magyarország
Búcsúzzunk együtt a nyártól a Folt rezidens lemezlovasával, aki a klasszikus hip-hop és funk kezdést követően felpörgeti a hangulatot és ki tudja hova érkezünk majd meg…

Anima Sound System 30 koncert
2023-08-25 21:30 - 23:00 | Dunakorzó, Dunakorzó 18., Szentendre, 2000, Magyarország
Idén ünnepli fennállásának 30. évfordulóját az Anima Sound System, hazánk első elektronikus tánczenekara. Az energikus előadásmód, a művészi bátorság és az állandó megújulás jellemzi előadóművészetüket.
A zenekar életútját alig kell valakinek bemutatni. Olyan emblematikus dalok kötődnek a nevükhöz, mint a Csinálj gyereket, a Tedd a napfényt be a számba vagy a ‘68.
Számtalan alkalommal megjárták a itthoni nagyfesztiválok színpadait (Sziget Fesztivál, VOLT Fesztivál, Balaton Sound, Művészetek Völgye stb.), turnéztak Európa nagyvárosaiban (London, Párizs, Berlin, Prága, Moszkva, Barcelona, Brüsszel stb.) és fesztiváljain (Soundsfair Fesztivál, Womex), állandó vendégek Erdélyben és közreműködtek olyan sokmilliós eladású albumokon, mint a Buddha Bar, melynek első kompillációján két dallal is szerepeltek.
Az elmúlt évek alatt olyan világsztárokkal működtek együtt, mint Asian Dub Foundation, De-Phazz, Terry Lee Brown Jr, vagy a Twin Peaks sorozat zenei producere, Kim Cascone, illetve számos elismert magyar művész is feldolgozta dalaikat, többek között a Csík Zenekar, ifj Csoóri Sándor, Erik Sumo vagy Presser Gábor. Ugyanolyan otthonosan mozognak az elektronikus zenei, mint a népzenei- vagy pop-fronton.
Munkásságukat több díjjal is elismerték: Arany Zsiráf díj, VIVA Comet Magyar Könnyűzenei Díj, Fonogram-díj – ez utóbbira 2022-ben és 2023-ban újra jelölték a zenekart.
Tavalyi évben megjelent a Szomnakuno című nagylemezük. Az albumon szereplő Öltöztessél Fehérbe című dalhoz készített kisfilmmel elnyerték a 6. Magyar Klipszemle legjobb rendezésének díját, valamint jelölték a Berlin Music Film Awards, Best Narrative kategória döntőjére és a Music Hungary Szövetség Vizuál-díjára.
Az elmúlt 30 évhez hasonlóan az idei évet is megújulással, folyamatos alkotással, új dalokkal, videóklipekkel, sok hazai és külföldi koncerttel ünneplik meg.
Spotify: https://spoti.fi/33CWWR7
YouTube: https://bit.ly/3mF7ZSO
Instagram: https://bit.ly/2ZLwPGR
Facebook: https://bit.ly/3iFUdg7
Helyszín: Dunakorzó nagyszínpad
A részvétel ingyenes!
Az eseményen hang, kép és videófelvétel készül! A rendezvény látogatója a részvételével, illetve a rendezvény helyszínére való belépéssel kifejezetten hozzájárulását adja képmásának rögzítéséhez és a képmása esetleges nyilvánosságra hozásához.

Fighters' Run Terepfutó Fesztivál
2023-08-26 08:00 - 22:00 | Izbég lő – és gyakorlótér, Szentendre, Pest megye, 2000, Magyarország
FIGHTERS’ RUN SZENTENDRE TEREPFUTÓ FESZTIVÁL
A PILISI PARKERDŐ EGYÜTTMŰKÖDÉSÉVEL
Augusztus 26-án Fighters’ Run terepfutó fesztivált rendeznek Szentendrén, melynek keretében izgalmas futós programok közül választhatnak az érdeklődők.
ESEMÉNYEK
▪ Fighters’ Run Kutyás Jótékonysági futás – egy igazi kalandos útvonalra invitálják a kutyával futókat. A mezőnyt szakaszosan rajtoltatják, a teljesítendő táv 8 km, ami változatos erdei terepen halad. A nevezési díjból befolyó összeget 100%-ban menhelyek-, köztük a Szentendrei ÁRVÁCSKA Állatvédő Egyesület támogatására fordítja a szervező!
▪ Fighters’ Run Egyéni rövidtáv – 10 km-es verseny, ami a kutyás futam pályája egy kis kiegészítéssel, itt ugyanis a futók a lőtéren haladva fejezik be versenyüket.
▪ Fighters’ Run Egyéni ultra – ez az 53 km-es pálya eltér a megszokott hosszútávú terepfutó versenyekétől, ugyanis egy 10 km-es alap körre fűztek rá még három kisebb hurkot, így az útvonal mentális kihívást is kínál, hiszen a pálya egy részén a versenyzőknek újra és újra fel kell futni egy nagyon szép single track-es szakaszon, mielőtt a kiegészítő köröket teljesítik.
▪ Fighters’ Run Csapatváltó – ezen az eseményen a csapatok tagjainak egymást váltva kell teljesíteni az 53 km-es pályát – mint pl. az NN Ultrabalatonon. Lehetőség lesz 2-3-4 fős csapatban indulni, a pálya 4 db szakaszból áll, ami tetszőlegesen felosztható a csapattagok között.
A VERSENYKIÍRÁSOK ITT TALÁLHATÓK:
Kutyás Jótékonysági futás: – 8 km: https://bit.ly/fr-szendre-kutyas
Egyéni verseny rövidtáv – 10 km: https://bit.ly/fr-szendre-rovidtav
Egyéni verseny ultra – 53 km: https://bit.ly/fr-szendre-ultra
Csapatváltó ultra – 53 km: https://bit.ly/fr-szendre-csapatvalto
Nevezés: https://ultrabalaton.hu/nevezes/
Olvasd el a versenykiírásokat, válaszd ki a számodra legideálisabb távot és nevezz!

Irodalomterápiás foglalkozás
2023-08-26 10:00 - 12:00 | Hamvas Béla Pest Megyei Könyvtár, Pátriarka u. 7., Szentendre, Pest, 2000
Kíváncsi vagy rá, hogy hol találod meg magad egy szépirodalmi szövegben? Hogyan segíthet egy közösen elolvasott vers, novella, egy kreatívírás-gyakorlat vagy egy asszociációs kártyáról való beszélgetés abban, hogy egy kicsit más nézőpontból nézz rá felmerülő kérdéseidre, problémáidra? Szívesen kipróbálnád magadon az irodalomterápia módszerét? Akkor itt a helyed! Az önismereti foglalkozáson egy egymást segítő, elfogadó csoport keretein belül kortárs szövegeket és írásgyakorlatokat használunk ahhoz, hogy ráismerjünk arra, nem vagyunk egyedül a problémáinkkal, képesek legyünk jobban kifejezni az érzéseinket, és közösen alakítsunk ki megoldási módokat. Kinek ajánljuk a részvételt? Bárkinek, aki szeret olvasni, és nyitott arra, hogy szépirodalmi művek segítségével körüljárja saját életének egy-egy nagy kérdését, és szavakká formálja a benne kavargó érzelmeket. A részvétel semmilyen irodalmi előképzettséget és felkészülést nem igényel!
A foglalkozást vezeti: Lencsés Anita pszichológus, irodalomterapeuta.
A program ingyenes, de a részvétel regisztrációhoz kötött. Jelentkezni emailben a lencses.anita@ttk.bme.hu címen lehet.

Szentendre és a Duna
2023-08-26 10:00 - 12:00 | Találkozó: Tourinform Iroda, Dumtsa Jenő 22., Szentendre, Pest megye, 2000
Nem véletlenül ragadta meg oly sok festőművész fantáziáját a Szentendrei-szigetről elénk táruló különleges látkép a város megannyi templomtornyával, a vízben békésen visszatükröződő sziluettjével…
Gyönyörködjön a látványban, készítsen fényképet a „túlpartról” és tudjon meg sok-sok érdekességet a Dunának városunkhoz kapcsolódó szerepéről! A művészet mellett szó esik majd történelemről, árvizekről, közlekedésről, védőszentekről, népszokásokról és még sok másról.
Indulás: a Tourinform Irodából gyalog, majd egy órás könnyed séta után a Riverside Úszóműtől hajón folytatjuk utunkat.
Időpontok:
2023. augusztus 26. szombat 10.00 óra
2023. augusztus 26. szombat 17.00 óra
Időtartam: +/- 120 perc
Részvételi díj: 2.800 Ft /fő, mely egy hideg frissítőt is tartalmaz a hajón. Ezt a Tourinform Irodában (2000 Szentendre, Dumtsa Jenő utca 22.) lehetséges befizetni legkésőbb augusztus 11-ig.
Létszám: max. 20 fő
Érdeklődés ill. helyfoglalás: +3626/317-965, +3626/317-966 vagy a tdm@szentendre.hu e-mail címen lehetséges.
Sétavezetőink: Komáromi-Raisz Borbála idegenvezető és Pásztor Zoltán hajóskapitány
Kellemes kikapcsolódást kívánunk!

Portré körül forog a világ | Kreatív alkotó délelőtt
2023-08-26 10:00 - 12:00 | Czóbel Múzeum, Templom tér 1., Szentendre, Pest, 2000
Múzeumpedagógia alkotófoglalkozás családoknak a Paletták – Czóbel Béla párizsi és magyarországi kapcsolatai című kiállításon.
A programra regisztráció szükséges: muzeumpedagogia@muzeumicentrum.hu
Belépő: 700 Ft/ fő (6 év alatt ingyenes)

Készíts bojtos nyakláncot!
2023-08-26 10:00 - 13:00 | Parti Medve, Ignatovity Jakov utca 2., Szentendre, Pest, 2000
Bojtos színes nyaklánc készítése viksid ékszerrel, vidám ásványokból, fagolyókból, üveggyöngyökből. Gyere és készítsd el a saját ékszeredet 100% derűvel!
A foglalkozás ára: 3500 Ft/db
Időtartam: 90 perc (10-13 óra között)
Előzetes regisztráció nem szükséges.
